Komission päätös, tehty 26 päivänä marraskuuta 1996, Alankomaiden esittämän Aujeszkyn taudin hävittämisohjelman hyväksymisestä vuodeksi 1997 ja yhteisön rahoitusosuuden tason vahvistamisesta (Ainoastaan hollanninkielinen teksti on todistusvoimainen)



Virallinen lehti nro L 023 , 24/01/1997 s. 0007 - 0007



KOMISSION PÄÄTÖS, tehty 26 päivänä marraskuuta 1996, Alankomaiden esittämän Aujeszkyn taudin hävittämisohjelman hyväksymisestä vuodeksi 1997 ja yhteisön rahoitusosuuden tason vahvistamisesta (Ainoastaan hollanninkielinen teksti on todistusvoimainen) (97/47/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY (1), sellaisena kuin se on viimeksi muutettuna päätöksellä 94/370/EY (2), ja erityisesti sen 24 artiklan 6 kohdan, sekä katsoo, että päätöksessä 90/424/ETY vahvistetaan yhteisön mahdollisuus osallistua Aujeszkyn taudin hävittämisen ja valvonnan rahoitukseen, Alankomaat on kirjeellä esittänyt ohjelman Aujeszkyn taudin hävittämiseksi, tarkastelu on osoittanut tämän ohjelman kaikkien taudin hävittämiseen liittyvien yhteisön vaatimusten mukaiseksi tiettyjen eläintautien hävittämis- ja valvontatoimiin sovellettavista yhteisön perusteista 27 päivänä marraskuuta 1990 tehdyn neuvoston päätöksen 90/638/ETY (3), sellaisena kuin se on muutettuna direktiivillä 92/65/ETY (4), mukaisesti, tämä ohjelma on komission päätöksessä 96/598/EY (5) vahvistetussa ensisijaisessa luettelossa eläintautien hävittämis- ja valvontaohjelmista, joiden rahoitukseen yhteisö voi osallistua vuonna 1997, yhteisön tavoitteiden saavuttamiseksi eläinten terveyden alalla laaditun ohjelman tärkeyden perusteella on aiheellista vahvistaa yhteisön rahoitusosuudeksi 50 prosenttia Alankomaille aiheutuvista kustannuksista 430 000 ecun enimmäismäärään asti, yhteisön rahoitusosuus on taattava siihen asti, kunnes vahvistetut toimet on toteutettu ja kunnes viranomaiset ovat toimittaneet kaikki tarvittavat tiedot säädettyihin määräaikoihin mennessä, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Hyväksytään Alankomaiden esittämä Aujeszkyn taudin hävittämisohjelma 1 päivän tammikuuta ja 31 päivän joulukuuta 1997 väliseksi ajaksi. 2 artikla Alankomaiden on saatettava 1 artiklassa tarkoitetun ohjelman täytäntöönpanemisen edellyttämät lait, asetukset ja hallinnolliset määräykset voimaan 1 päivään tammikuuta 1997 mennessä. 3 artikla 1. Yhteisön rahoitusosuudeksi vahvistetaan 50 prosenttia kustannuksista, jotka aiheutuvat kokeiden suorittamisesta ja Alankomaille aiheutuneista kustannuksista omistajille eläinten teurastamisesta maksettavista korvauksista enintään 430 000 ecuun asti. 2. Yhteisön rahoitusosuuden saamiseksi on - toimitettava komissiolle joka kolmas kuukausi kertomus ohjelman edistymisestä sekä aiheutuneista kustannuksista, - ohjelman teknisestä täytäntöönpanosta toimitettava loppukertomus, jonka mukana on oltava aiheutuneet kustannukset oikeaksi osoittava aineisto, 1 päivään kesäkuuta 1998 mennessä. 4 artikla Tämä päätös on osoitettu Alankomaiden kuningaskunnalle. Tehty Brysselissä 26 päivänä marraskuuta 1996. Komission puolesta Franz FISCHLER Komission jäsen (1) EYVL N:o L 224, 18.8.1990, s. 19. (2) EYVL N:o L 168, 2.7.1994, s. 31. (3) EYVL N:o L 347, 12.12.1990, s. 27. (4) EYVL N:o L 268, 14.9.1992, s. 54. (5) EYVL N:o L 264, 17.10.1996, s. 24.